Tüdrukuid karistatakse selle eest, et nende vend armus kõrgemat kastist neiusse
"Olen nii hirmul, et ei saa magada," räägib Meenakshi Kumari ajakirjanikele oma peidupaigas Delhis. Külavanemad mõistsid 23aastase neiu koos 15aastase õega grupivägistamisele ja seejärel veel alasti läbi küla vedamisele, et igaüks saaks neid häbistada.
Neiud põgenesid oma kodukülast, mis on poolesaja kilomeetri kaugusel Delhist ja palusid külavanemate otsuse eest kaitset India ülemkohtult ja peaministrilt. "Aga külarahvas saab meid ühel päeval ikka kätte, kui riik ei määra meile alalist kaitset," on Meenakshi hirmul.